Episodi 17

**De cap manera** és el dissetè episodi de l'anime de Tokyo Revengers i es va estrenar l'1 d'agost de 2021.

## Resum curt

Després de descobrir el passat d'en Baji i d'en Kazutora, en Takemichi pensa que serà difícil de fer tornar en Baji a la Toman. A l'endemà, mentre en Takemichi pensa què pot fer, es troba amb el vice-comandant de la primera divisió, en Chifuyu Matsuno. En Chifuyu li explica que està segur que en Baji ha entrat a la Walhalla no per destruir la Toman, sinó que per exposar en Kisaki.

## Resum llarg

Després d'explicar el seu passat, en Baji explica que l'única raó perquè no va acabar al reformatori va ser perquè en Kazutora el va defendre, i que havia estat esperant que sortís. En Hanma, després de sentir la història, accepta de seguida en Baji, i li entrega la jaqueta. Aleshores en Hanma diu a en Takemichi que informi a en Mikey que el 31 d'octubre lluitaran en un aparcament abandonat.

A l'endemà, de camí a l'escola, en Takemichi es troba amb un noi que està ple de ferides assegut en uns gronxadors. El noi li fa senyes perquè s'hi atansi, i encara que al principi no ho fa perquè no el coneix, un cop el noi parla d'en Baji i explica que és en Chifuyu Matsuno, el vice-comandant de la primera divisió, en Takemichi recorda el noi que en Baji havia apallissat el dia anterior. Aleshores en Chifuyu li diu que hauria d'estar agraït a en Baji, perquè després d'haver arruïnat la cerimònia del nou comandant de la tercera divisió podria haver acabat pitjor. A més, també l'informa que en Baji s'ha infiltrat a Walhalla per exposar en Kisaki, i no per destruir la Toman.

En Takemichi en en Chifuyu es reuneixen amb en Mikey i en Draken a la tomba d'en Shinichiro. Tots dos asseguren saber que els seus amics no pretenien matar en Shinichiro, però en Mikey és incapaç d'acceptar-ho. En Mikey també explica que la moto és tot el que li queda d'en Shinichiro, i que va perdonar en Baji, però és incapaç de perdonar en Kazutora o de perdonar la traïció d'en Baji. En Mikey aleshores pregunta a en Takemichi per què ha dut en Chifuyu i no en Baji, i què és el que vol fer.

En Takemichi recorda la conversa que havia tingut amb en Chifuyu sobre en Baji investigant en Kisaki i que necessita la seva ajuda. En Chifuyu també havia preguntat per què havia atacat en Kisaki a la cerimònia. Recordant la seva promesa, en Takemichi li explica a en Mikey que pensa convertir-se en el líder de la Toman. En Chifuyu accepta ajudar-lo si ell l'ajuda amb en Kisaki, i així creen una aliança, i en Chifuyu comença a dir "company" a en Takemichi.

Per descobrir la connexió entre la Walhalla i en Kisaki, en Chifuyu decideix visitar en Nobutaka Osanai. Aquest explica que quan es van conèixer per primer cop, semblava un paio qualsevol, però que en Kisaki li havia promès controlar Tòquio. Així doncs, l'Osanai va fer tot el que en Kisaki li deia, i ben aviat va controlar Shinjuku. Però no va adonar-se que la baralla del 3 d'agost era una mina, i que tot havia estat planejat per en Kisaki per apropar-se a en Mikey. També explica que en Hanma està aliat amb ell, i que en Kisaki no és que només sigui bo lluitant o intel·ligent, sinó que és perillós i és capaç de matar sense embrutar-se les mans. Així doncs, en Chifuyu conclou que en Kisaki és el líder de la Walhalla. En Takemichi es pregunta què fer i torna al present.

Al present en Takemichi aconsegueix parlar altre cop amb en Draken, i li pregunta sobre la Walhalla, i pregunta si en Kisaki n'era el líder. Tot i així en Draken ho nega i explica que en Mikey era el líder, i procedeix a explicar com la Walhalla es va crear perquè en Mikey acabés liderant-la. Aleshores en Draken li diu que recordi el Halloween Sagnant, i encara que no hauria de recordar-ho, en Takemichi té flashbacks. Finalment descobreix que la Toman havia perdut contra la Walhalla, i que més tard s'havien unit. En Takemichi no pot creure's que tenint en Mikey, la Toman hagués perdut, però en Draken diu que justament van perdre pel Mikey. Perquè el Mikey va acabar matant en Kazutora.

## Personatges per ordre d’aparició

1. Takemichi Hanagaki
2. Kazutora Hanemiya
3. Keisuke Baji
4. Chonbo
5. Shuji Hanma
6. Chome
7. Chifuyu Matsuno
8. Manjiro Sano
9. Ken Ryuguji
10. Hinata Tachibana (flashback)
11. Nobutaka Osanai
12. Tetta Kisaki (flashback)
13. Haruki Hayashida (flashback)
14. Naoto Tachibana